recursal/SuperWikiNEXT-32B huggingface dataset:
Ο **‘Αγιος μάρτυρας Θεόπεμπτος** ήταν χριστιανός επίσκοπος στη Νικομήδεια την εποχή του αυτοκράτορα της Ρώμης Διοκλητιανού (284-305 μ.Χ) και υπήρξε ένα από τα πρώτα θύματα των διωγμών του εναντίον των Χριστιανών. Η μνήμη του εορτάζεται στις 5 Ιανουαρίου  από την Ελληνική Ορθόδοξη Εκκλησία.

Λέγεται πως ο Άγιος Θεόπεμπτος αρνήθηκε να προσκυνήσει το είδωλο του παγανιστή Θεού Απόλλωνα και ομολόγησε πως ο Χριστός είναι Θεός. Αμέσως συνελήφθη και οδηγήθηκε ενώπιον του αυτοκράτορα και ξεκίνησε σειρά βασανιστηρίων του.

Αρχίκα τον έριξαν σε πυρακτωμένο κλίβανο από τον οποίο βγήκε θαυματουργικά αβλαβής. Βλέποντας το αυτό ο αυτοκράτορας Διοκλητιανός ισχυρίστηκε πως το θαύμα ήταν εξαιτίας μαγείας και διέταξε να του στερήσουν νερό και φαγητό για 22 ημέρες. Ωστόσο και πάλι εκ θαύματος παρέμεινε ζωντανός και υγιής.

Εν συνεχεία ο Διοκλητιανός κάλεσε τον γνωστό μάγο Θεωνά να δηλητηριάσει τον Άγιο Θεόπεμπτο, ωστόσο παρόλες τις προσπάθειες του απέτυχε, γεγονός που οδήγησε τον μάγο Θεωνά να ασπαστεί τον Χριστιανισμό.

Τοποθετήθηκαν και οι δύο στην φυλακή όπου ο Άγιος θεόπεμπτος βάφτισε τον Θεωνά και του έκανε διδαχή στον Χριστιανισμό.

Κατα την τελευταία αποτυχημένη προσπάθεια του αυτοκράτορα Διοκλητιανού να αλλάξει την πίστη του Αγίου Θεόπεμπτου, τον αποκεφάλισε και έθαψε τον Θεωνά ζωντανό σε ένα βαθύ λάκο που σκεπάστηκε με χώμα.

Υμνογραφία
----------

Ἀπολυτίκιον

Ἦχος δ’. Ὁ ὑψωθεὶς ἐν τῷ Σταυρῷ.

Ἱερωσύνης τῇ στολῇ διαπρέπων, ἀθλητικῶς τὸν δυσμενῆ ἐτροπώσω, ὡς Ἱεράρχης ἔνθεος Θεόπεμπτε· ὅθεν πρὸς ἐπίγνωσιν, ἀληθείας προσάγεις, Θεωνᾶν τὸν ἔνδοξον, προσελθόντα Κυρίῳ· μεθ’ οὗ δυσώπει πάντοτε σοφέ, ὑπὲρ τῶν πίστει, τιμώντων τοὺς ἄθλους σου.

Κοντάκιον

Ἦχος β’. Τοὺς ἀσφαλεῖς.

Ὡς ἱερεὺς, τῶν ἀπορρήτων ὅσιος, καὶ λειτουργὸς, θεοειδὴς τῆς χάριτος, μαρτυρίου τοῖς παλαίσμασι, μυσταγωγεῖς πρὶς πίστιν ἔνθεον, Θεόπεμπτε τὸν Θεωνᾶν τὸν ἔνδοξον, μεθ’ οὗ ἐν τῷ σταδίῳ ἀνεκραύγαζες· Χριστὸς τῶν Μαρτύρων τὸ ἑδραίωμα.

Μεγαλυνάριον

Αἴγλη διαλάμπων ἀθλητικῇ, Θεόπεμπτε μάκαρ, κατεφώτισας πρὸς ζωήν, Θεωνᾶν τὸν θεῖον, θαυμάτων ἐνεργείᾳ, μεθ’ οὗ καὶ συναθλήσας, ἡμῶν μνημόνευε.

Παραπομπές
----------

1. ↑
2. ↑
3. 1 2  «Σήμερα γιορτάζουν οι Άγιοι Θεόπεμπτος και Θεωνάς». *Ορθοδοξία | online*. Ανακτήθηκε στις 5 Ιανουαρίου 2021.
Το **μπουλγ(κ)αρί** είναι έγχορδο μουσικό όργανο που ανήκει στην οικογένεια των ταμπουράδων, χαρακτηριστικό της μουσικής της Κρήτης. Η εμφάνισή του στην Κρήτη χρονολογείται προς τα τέλη του 18ου αιώνα και γενικεύεται μετά το 1915 με την έλευση των προσφύγων από τη Μικρά Ασία. Κυριότερος εκπρόσωπός του θεωρείται ο Στέλιος Φουσταλιεράκης (1911-1992) από το Ρέθυμνο. Σήμερα η χρήση του είναι λιγότερο διαδεδομένη.

Σχήμα
-----

Το ηχείο του είναι κυρτό και έχει σχήμα αχλαδιού, ενώ ο βραχίονάς του είναι μακρύς και λεπτός. Έχει τρεις διπλές χορδές, λεπτές από ατσάλι, και κινητούς μπερντέδες. Ο καβαλάρης είναι κινητός και οι χορδές δένονται στο κάτω άκρο του οργάνου. Στο σχήμα μοιάζει με το αραβικό σάζι, αλλά σε μέγεθος πιο πολύ στον τζουρά.

Ονομασία
--------

Ανήκοντας στην οικογένεια του ταμπουρά, το μπουλγαρί και η ιστορία του ακολουθεί σε πολλά σημεία εκείνη του ανωτέρω μουσικού οργάνου. Στην Κρήτη μόνο και στη Μεσσηνία παρουσιάζεται με την ονομασία «μπουλγαρί», που οφείλεται στην πιο μπάσα χορδή του οργάνου, που απαντάνται με την ονομασία "βουργάρα" ή και "μπουργάρα". Μια άλλη εκδοχή για την ονομασία της χορδής είναι η προσπάθεια λεκτικής απόδοσης του βαθύ ήχου που παρήγαγε.

Ιστορία
-------

Ο ταμπουράς ή μπουλγαρί ή μπουζούκι ήρθε από τη Μικρά Ασία στην Κρήτη στις αρχές του 1800. Η εξάπλωσή του υπολογίζεται μετά το 1870. Στην ύστερη Τουρκοκρατία, τα όργανα αυτά παίζονταν και από χριστιανούς και Τούρκους και Τουρκοκρητικούς. 

Από την αρχή του 20ού αιώνα ως και την Γερμανική Κατοχή, στο Ρέθυμνο το μπουλγαρί συνοδεύει την κρητική λύρα και το μαντολίνο. Κατά το Μεσοπόλεμο, εμφανίζεται και στη δισκογραφία, αλλά χωρίς συνοδεία, με ερμηνευτή το Στέλιο Φουσταλιεράκη. Η χρήση του γενικότερα αυτή την περίοδο διαδόθηκε στα ταμπαχανιώτικα τραγούδια της κρητικής μουσικής, τα οποία συνδυάζουν στοιχεία από την τοπική παράδοση, τα παραδοσιακά μικρασιάτικα και το ρεμπέτικο. Μεταπολεμικά, το συνοδευτικό του ρόλο στη λύρα τον παραδίδει περισσότερο στο λαούτο.

Πηγές
-----

* Κριάρης, Αριστείδης (1920). *Κρητικά άσματα*. Χανιά.
* Μιχαηλίδης, Σόλωνας, επιμ. (1989). «Μπουλγαρί». *Εγκυκλοπαίδεια της αρχαίας ελληνικής μουσικής*. Αθήνα: Μορφωτικό Ίδρυμα Εθνικής Τραπέζης. ISBN 9789602501740.
* Τσίσβης, Ιωάννης (1990). *Χανιά 1252-1940*. Αθήνα: Εκδόσεις Γνώση.
Ο **Βίκτορ Οκετσούκβου Αγκάλι** (*Victor Okechukwu Agali,* 29 Δεκεμβρίου 1978) είναι Νιγηριανός παλαίμαχος ποδοσφαιριστής, ο οποίος αγωνιζόταν ως επιθετικός.

Σταδιοδρομία σε συλλόγους
-------------------------

Το 1997, εντάχθηκε στη γαλλική Ολιμπίκ Μαρσέιγ. Βρίσκοντας δύσκολο να βρει θέση στο βασικό σχήμα, γρήγορα μετακινήθηκε στη Σπορτίνγκ Τουλόν Βαρ και στη συνέχεια στη Γερμανία, όπου αγωνίστηκε στη Χάνσα Ρόστοκ και στη Σάλκε 04. Από το 2005 έως το 2007 αγωνίστηκε στη Σούπερ Λιγκ Τουρκίας, επιστρέφοντας στη Μπουντεσλίγκα και τη Χάνσα Ρόστοκ τον Αύγουστο του 2007. Με τη Ρόστοκ, δεν τα κατάφερε καλά και ύστερα από μόλις 1 γκολ σε 23 αγώνες πρωταθλήματος, μετακινήθηκε με ελεύθερη μεταγραφή στη Ξάνθη. Μετά από μια σεζόν με τη Ξάνθη, ο Νιγηριανός επιθετικός υπέγραψε για την Ανόρθωση Αμμοχώστου. 

Το καλοκαίρι του 2009, υπέγραψε συμβόλαιο με τον Λεβαδειακό.

Στις 27 Δεκεμβρίου 2009, συνελήφθη στο Διεθνές Αεροδρόμιο Σχίπχολ, κοντά στο Άμστερνταμ, για την κατοχή πλαστών διαβατηρίων.

Το καλοκαίρι του 2010, υπέγραψε με την Jiangsu Sainty του Πρωταθλήματος Κίνας.

Διεθνής σταδιοδρομία
--------------------

Ο Αγκάλι έχει αγωνιστεί για την Εθνική Νιγηρίας σε πολλές περιπτώσεις, συμπεριλαμβανομένων των Θερινών Ολυμπιακών Αγώνων του 2000. Συνολικά, έχει 15 συμμετοχές και 5 γκολ.

Παραπομπές
----------

1. ↑  (πολλαπλές γλώσσες) *Transfermarkt*. 228. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 59509.
3. ↑  (Ισπανικά) *Argentine Soccer Database*. 59509. Ανακτήθηκε στις 4  Απριλίου 2022.
4. ↑  «Agali, Victor». kicker.de. Ανακτήθηκε στις 21 Ιανουαρίου 2012.
5. ↑  «Ο Λεβαδειακός απέκτησε τον Αγκάλι». *www.in.gr*.
6. ↑  «Victor Agali in Amsterdam festgenommen» (στα Γερμανικά). focus.de. 4 Ιανουαρίου 2010. Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 5 Ιανουαρίου 2010.
7. ↑  中超二次转会依然用生不如用熟 外援流行淘"旧货" (στα Κινεζικά). sports.sina.com.cn. 1 Ιουλίου 2010. Ανακτήθηκε στις 17 Ιουλίου 2010.

Εξωτερικοί σύνδεσμοι
--------------------

* Βίκτορ Αγκάλι στην ιστοσελίδα National-Football-Teams.com
* Victor Agali στο fussballdaten.de (Γερμανικά)
* Προφίλ στο Transfermarkt.com

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βίκτορ Αγκάλι** |
Ο **Νεμάνια Νίκολιτς** (*Nemanja Nikolić,* γενν. στις 21 Φεβρουαρίου 2001) είναι Βόσνιος επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον ΑΟ Χανίων, με δανεισμό από τον Ολυμπιακό.

Σταδιοδρομία σε συλλόγους
-------------------------

### Πρώτα χρόνια

Ο Νίκολιτς είναι «προϊόν» της ακαδημίας νέων της Σαράγεβο, από την οποία έφυγε τον Ιούνιο του 2018 για να υπογράψει με την Μλάντοστ Ντομπόι Κακάνι. Πραγματοποίησε το επαγγελματικό ντεμπούτο του εναντίον της Ράντνικ Μπιγελίνα στις 18 Αυγούστου 2018, σε ηλικία 17 ετών.

### Ολυμπιακός

Τον Αύγουστο του 2019, ο Νίκολιτς υπέγραψε πενταετές συμβόλαιο με τον Ολυμπιακό με κόστος μεταγραφής που δεν αποκαλύφθηκε, αλλά αμέσως δόθηκε δανεικός για ένα χρόνο στη σερβική Ραντνίσκι Νις. Στις 20 Ιανουαρίου 2020, μετακινήθηκε με δανεισμό έξι μηνών στην πρώην ομάδα του, Μλάντοστ Ντομπόι Κακάνι. Το καλοκαίρι του 2020, ο Νεμάνια Νίκολιτς ανακοινώθηκε απ τον Α.Ο. Χανίων ως δανεικός μαζί με τον Φοντέ Καμαρά.

Διεθνής σταδιοδρομία
--------------------

Ο Νίκολιτς έχει αγωνιστεί σε όλα τα κλιμάκια των «μικρών» Εθνικών ομάδων της Βοσνίας και Ερζεγοβίνης (U15, U17, U18, U19 και U21).

Στατιστικά σταδιοδρομίας
------------------------

### Συλλογικά

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μλάντοστ Ντομπόι Κακάνι | 2018-19 | Πρέμιερ Λιγκ Βοσνίας | 19 | 0 | 0 | 0 | - | 19 | 0 |
| 2019-20 | Πρέμιερ Λιγκ Βοσνίας | 5 | 0 | 0 | 0 | - | 5 | 0 |
| Σύνολο | 24 | 0 | 0 | 0 | - | 24 | 0 |
| Ραντνίσκι Νις (δαν.) | 2019-20 | Σούπερλιγκα Σερβίας | 1 | 0 | 1 | 0 | - | 2 | 0 |
| Σύνολο σταδιοδρομίας | 25 | 0 | 1 | 0 | - | 26 | 0 |

Παραπομπές
----------

1. ↑  «Junior Sarajeva potpisao za Mladost DK» (στα βοσνιακά). 28 Ιουνίου 2018.. Ανακτήθηκε στις 30 Ιουνίου 2018.
2. ↑  «Mladost povela u Bijeljini, ali ipak doživjela novi poraz» (στα βοσνιακά). 18 Αυγούστου 2018.. Ανακτήθηκε στις 21 Αυγούστου 2018.
3. ↑  «Olympiacos posudio Nemanju Nikolića u Radnički iz Niša» (στα βοσνιακά). 29 Αυγούστου 2019.. Ανακτήθηκε στις 29 Αυγούστου 2019.
4. ↑  «(ZVANIČNO) Mladost dobila dva velika pojačanja, bivši omladinac Sarajeva ponovo u Premijer ligi BiH» (στα βοσνιακά). 14 Ιανουαρίου 2020.. Ανακτήθηκε στις 14 Ιανουαρίου 2020.
5. ↑  «Veliki talenat bh. fudbala na pragu transfera u Shakhtar iz Donetska» (στα βοσνιακά). 4 Φεβρουαρίου 2019. Αρχειοθετήθηκε από το πρωτότυπο στις 2019-08-23.. Ανακτήθηκε στις 4 Φεβρουαρίου 2019.
6. ↑  «National team career». *www.transfermarkt.com*.

Εξωτερικοί σύνδεσμοι
--------------------

* Νεμάνια Νίκολιτς – Επιδόσεις στις διοργανώσεις της UEFA Επεξεργασία στα Wikidata
* Προφίλ στο Transfermarkt.com
Ο **Άγγελος Τζέκης** (1951 - 19 Ιουνίου 2011) ήταν Έλληνας πολιτικός.

Βιογραφικά στοιχεία Γεννήθηκε στην Πορταριά Χαλκιδικής το 1951 και σπούδασε πολιτικές & οικονομικές επιστήμες στο Πάντειο Πανεπιστήμιο Αθηνών. Εργαζόταν στην Κεντρική Υπηρεσία Διαχειρίσεως Εγχωρίων Προϊόντων (ΚΥΔΕΠ), όπου ανέπτυξε έντονη συνδικαλιστική δράση. Στη συνέχεια εργάστηκε στο υπουργείο γεωργίας και στην Νομαρχιακή Αυτοδιοίκηση Θεσσαλονίκης. Από το 1982 εντάχθηκε στο Κ.Κ.Ε. με την σημαία του οποίου εξελέγη βουλευτής Β΄ Θεσσαλονίκης το 2000, 2004 και 2009. Ήταν έγγαμος και είχε δυο κόρες.

Απεβίωσε στις 19 Ιουνίου 2011, στην Θεσσαλονίκη.

Παραπομπές
----------

1. 1 2  Βιογραφικό του πολιτικού, άρθρο της εφημερίδας "Ελευθεροτυπία"
2. 1 2  Βιογραφικό Τζέκη Αρχειοθετήθηκε 2011-06-21 στο Wayback Machine. άρθρο της εφημερίδας "Τα Νέα"
3. ↑  Βιογραφικό Τζέκη, από την Βουλή των Ελλήνων
Ως **νεκρόπολη** (νεκρόπολις) στην αρχαιολογία αναφέρεται ταφικό πεδίο ή ταφικό σύμπλεγμα με ακανόνιστη ή κανονική σχεδίαση που θυμίζει ενίοτε αστικό πολεοδομικό σχεδιασμό. Σε αρκετές περιπτώσεις (βλ. Ταρκινία και Κερβετέρι των Ετρούσκων αιγυπτιακές και ελληνικές νεκροπόλεις) οι εκτάσεις που καλύπτουν τα ταφικά πεδία είναι μεγαλύτερες από εκείνες που καλύπτουν οι κατοικήσεις από τις οποίες εξαρτώνται.

Στις περισσότερες των περιπτώσεων η αρχαιολογική μαρτυρία υποδεικνύει ένα πρότυπο ανάπτυξης, σύμφωνα με το οποίο μικρά ταφικά πεδία αναπτύχθηκαν, σταδιακά περιβαλόμενα από μεγάλους αριθμούς τάφων. Ο ιστορικός της τέχνης Νάιτζελ Σπίβι (Nigel Spivey) θεωρεί ότι ο όρος κοιμητήριο είναι ανεπαρκής για να αιτιολογήσει τέτοιες πολύπλοκες θέσεις ταφής.

Σημειώσεις παραπομπές
---------------------

1. ↑  Oleson John P. 1976, "Regulatory Planning and Individual Site Development in Etruscan Necropoles" στο *The Journal of the Society of Architectural Historians*, Vol. 35, No. 3 (Οκτ), 204-218.
2. ↑  3,5 χλμ2 στην περίπτωση της νεκρόπολης Gabbari, στην Αλεξάνδρεια της Αιγύπτου. Βλ. Riggs Christina 2002, "Necropolis I" στο *The Journal of the American Oriental Society* , Vol. 122.
3. ↑  Spivey, Nigel· Squire, Michael (2004). *Panorama of the Classical World*. London: Thames & Hudson Ltd. σελ. 17. ISBN 9781606060568.
4. ↑  Worpole, Ken (2003). *Last Landscapes: The Architecture of the Cemetery in the West*. London: Reaktion Books. σελίδες 79–84. ISBN 9781861891617.
**Άγδος** ονομαζόταν στην αρχαιότητα ένα πολύ βραχώδες βουνό της Φρυγίας στη Μικρά Ασία, που βρισκόταν κοντά στην πόλη Πεσσινούντα. Σύμφωνα με την παράδοση, που διασώζει ο Παυσανίας, στο βουνό αυτό βρισκόταν ο τάφος του Άττι. Ενάμιση αιώνα μετά τον Παυσανία, ο Χριστιανός απολογητής Αρνόβιος στο έργο του *Κατά Εθνικών* γράφει ότι επάνω στον Άγδο γεννήθηκε η ερμαφρόδιτη θεότητα *`Αγδιστις*, η οποία ταυτιζόταν με την Κυβέλη (ονομασία που πιθανώς σήμαινε «Μητέρα των Βουνών»). Επιπλέον επάνω στον Άγδο, όπως αναφέρουν οι φρυγικές παραδόσεις, διασώθηκαν ύστερα από τον Κατακλυσμό ο Δευκαλίωνας και η Πύρρα (και όχι πάνω σε βουνό της Ελλάδας ή στην Αίτνα, όπως γράφουν οι περισσότεροι αρχαίοι συγγραφείς).

Παραπομπές
----------

1. ↑  Παυσανίου *Ελλάδος περιήγησις*, Α΄ 45
2. ↑  Αρνοβίου *Adversus nationes*, V, 5 κ.ε.

Πηγή
----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 1 (1972), σελίδα 264
Η **βασιλόρνις** (επιστημονική-λατινική ονομασία *Basilornis*) είναι γένος ωδικών πτηνών που ανήκει στην οικογένεια του ψαρονιού, τις ψαρίδες. Τα είδη του γένους είναι όλα ενδημικά της Ινδονησίας.

Η ονομασία του γένους προέρχεται από συνδυασμό των αρχαίες ελληνικές λέξεων *βασιλεύς*, δηλαδή «βασιλιάς», και *όρνις*, δηλαδή «πτηνό». Το γένος προτάθηκε από τον Γάλλο βιολόγο-ορνιθολόγο Σαρλ Λυσιέν Βοναπάρτη (ανεψιό του Μεγάλου Ναπολέοντα) το 1850. Σήμερα αναγνωρίζονται γενικώς τα εξής τρία είδη στο γένος:

* *Basilornis celebensis*, βασιλόρνις της Κελέβης
* *Basilornis corythaix*, βασιλόρνις η μακρολοφιοφόρος
* *Basilornis galeatus*, βασιλόρνις η κρανοφόρος

Παλαιότερα το γένος περιελάμβανε και το «ψαρόνι του όρους Άπο», είδος που μεταφέρθηκε στο νέο γένος *Goodfellowia*, το οποίο περιλαμβάνει μόνο αυτό το είδος (μονοτυπικό γένος), ως *Goodfellowia miranda*.

Παραπομπές
----------

1. ↑  Jobling, James A. (2010). *The Helm Dictionary of Scientific Names*. Λονδίνο: Christopher Helm. σελ. 68. ISBN 978-1-4081-2501-4.
2. ↑  «ITIS Report: *Basilornis*». Integrated Taxonomic Information System. Ανακτήθηκε στις 26 Μαρτίου 2015.
Ο **Βλαντιμίρ Μπόισα**, γεννημένος στις 4 Ιουλίου 1981 στο Ρουστάβι, είναι Γεωργιανός πρώην διεθνής καλαθοσφαιριστής, ο οποίος αγωνιζόταν στη θέση του πάουερ φόργουορντ.

Καριέρα
-------

Ο Μπόισα ξεκίνησε την επαγγελματική του καριέρα σε ηλικία δεκαπέντε ετών από την Αζότι Ρουστάβι, ομάδα της γενέτειρας του και το 1998 μεταγράφηκε στην Ποστόινα. Συνέχισε στη Σλόβαν από τη Σλοβενία και το 2001 υπέγραψε στην Ολύμπια Λουμπλιάνας. Με την Ολύμπια κατέκτησε τρία πρωταθλήματα και τρία κύπελλα Σλοβενίας.

Το καλοκαίρι του 2005 συμφώνησε με τη Μοντεπάσκι Σιένα, κατακτώντας το πρωτάθλημα Ιταλίας του 2007. Σε 40 παιχνίδια πρωταθλήματος και ευρωπαϊκών διοργανώσεων, πέτυχε 299 πόντους και μάζεψε 147 ριμπάουντ το 2006 και 214 πόντους και 102 ριμπάουντ την επόμενη σεζόν.

Τη σεζόν 2007-08, ξεκίνησε στη ρωσική Σπαρτάκ Πριμόριε και υπέγραψε στα μέσα της χρονιάς στον Άρη, με τον οποίο είχε 4,1 πόντους ανά αγώνα σε 15 ματς πρωταθλήματος. Την επόμενη χρονιά, αγωνίστηκε στην ισπανική Μινόρκα και συνέχισε τις δύο επόμενες σεζόν στην κροατική ΚΚ Ζάνταρ και την Ολύμπια Λουμπλιάνας, στην οποία επέστρεψε μετά από εννέα χρόνια.

Το 2012, αγωνίστηκε για τελευταία χρονιά, φορώντας τη φανέλα του Πανιωνίου και της γεωργιανής Άρμια.

Αποσύρθηκε από την ενεργό δράση λόγω τραυματισμού στο γόνατο και από το 2013 και έπειτα, έχει αναλάβει τη θέση του αντιπρόεδρου στην Ομοσπονδία Καλαθοσφαίρισης της πατρίδας του.

Παραπομπές
----------

1. ↑  Απέκτησε τον Μπόισα - Άρης - SPORT 24[*νεκρός σύνδεσμος*]
2. ↑  «Vladimir Boisa, nuevo jugador del Vive Menorca». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Νοεμβρίου 2015.
3. ↑  «Vladimir Boisa, traspasado al Zadar, se desvincula del ViveMenorca». Αρχειοθετήθηκε από το πρωτότυπο στις 29 Σεπτεμβρίου 2015. Ανακτήθηκε στις 30 Νοεμβρίου 2015.
4. ↑  Panionis lands Vladimir Boisa

Πηγές
-----

* Vladimir Boisa - Eurobasket
* Vladimir Boisa Europe Stats | Basketball-Reference.com
* Vladimir Boisa PF - RealGM
Ο **Άγης Πανόπουλος** γεννήθηκε στην Αθήνα το 1951 και είναι Έλληνας βετεράνος ποδοσφαιριστής που αγωνιζόταν στη θέση του μέσου. Αγωνίστηκε σε Α' Εθνική και Β' Εθνική κατηγορία.

Ξεκίνησε το ποδόσφαιρο από τον Π.Ο. Αγίου Σάββα Αθηνών. Το 1968 πήρε μεταγραφή στον Φωστήρα, με τη φανέλα του οποίου ξεκίνησε την επαγγελματική του καριέρα κάνοντας ντεμπούτο στην Β' Εθνική και πανηγυρίζοντας την άνοδο στην Α' Εθνική το 1970, ενώ διακρίθηκε αποτελώντας ηγετικό στέλεχος του. Το 1974 και στην ηλικία των 23 ετών, ο διακεκριμένος και ποτέ τιμωρημένος Άγης Πανόπουλος, πήρε τη μεγάλη μεταγραφή στον Παναθηναϊκό, με τη φανέλα του οποίου αγωνίστηκε για 3 χρονιές. Το 1977 μεταπήδησε στην Προοδευτική με τη φανέλα της οποίας αγωνίστηκε στην Β' Εθνική μέχρι το 1980, όποτε και μεταπήδησε στον Διαγόρα Αιγάλεω όπου και τερμάτισε την καριέρα του. Είχε 1 συμμετοχή με τη φανέλα της Εθνικής Ελλάδας ανδρών, στις 1 Απριλίου του 1975 σε φιλικό αγώνα με την Κύπρο στη Λευκωσία.

Παραπομπές
----------

1. ↑  εφ. Αθλητική Ηχώ, 10/8/1974, σελ. 6
2. ↑  Εθνική ανδρών 1971-75 epo.gr

Πηγές
-----

* Οι ομάδες του Ποδοσφαίρου από το 1970 έως το 2009 palaimaxoipanathinaikou.gr
* Το... βαμπίρ των Σφαγείων sportdog.gr[*νεκρός σύνδεσμος*]
* Προφίλ Άγη Πανόπουλου footballdatabase.eu
* ψηφειακό αρχείο εφημερίδας Αθλητική Ηχώ δεκαετίας 1960, 1970, 1980.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Ο **Βασιλικός ναός του Αγιωτάτου Χριστού της Λα Λαγούνα** (ή κατά το πλήρες όνομα στα ισπανικά: *Real Santuario del Santísimo Cristo de La Laguna*) είναι μια καθολική εκκλησία που βρίσκεται στην πόλη Σαν Κριστόμπαλ ντε Λα Λαγούνα στο νησί της Τενερίφης (Κανάριες Νήσοι, Ισπανία). Το ιερό είναι γνωστό κυρίως για τη θαυματουργή εικόνα του Χριστού του Λα Λαγούνα, μία από τις πιο τιμώμενες εικόνες στις Κανάριες νήσους, η οποία είναι σύμβολο της πόλης της Λα Λαγούνα.

Ο Χριστός της Λα Λαγούνα

Ιστορία - Περιγραφή
-------------------

Η κατασκευή του ναού άρχισε το 1506 και ολοκληρώθηκε το 1580. Ο ναός στην αρχική του μορφή πριν από την πυρκαγιά τη νύχτα της 28ης Νοεμβρίου 1810 ήταν τρίκλιτος. Σήμερα η εκκλησία αποτελεί μέρος ενός μοναστηριού του Τάγματος των Φραγκισκανών και διαθέτει μόνο ένα κλίτος, ψηλό και στενό. Στον πίσω τοίχο δεσπόζει ένα ρετάμπλ κατασκευασμένο εξ ολοκλήρου από ασήμι, όπου βρίσκεται η εικόνα του Χριστού του Λα Λαγούνα. Η εικόνα είναι φλαμανδικής τεχνοτροπίας του δέκατου έκτου αιώνα. Αρκετοί πάπες εμπλούτισαν το ιερό με χρήματα που αποκόμιζαν από συγχωροχάρτια στη Βασιλική του Αγίου Ιωάννη του Λατερανού στη Ρώμη. Στις 19 Δεκεμβρίου του 1906, ο βασιλιάς Αλφόνσος ΙΓ΄ της Ισπανίας κατά τη διάρκεια επίσκεψής του στις Κανάριες Νήσους, απέδωσε στον ναό τον τίτλο *βασιλικός*. Ο ναός του αγιότατου Χριστού ήταν ένας από τους πρώτους στις Κανάριες Νήσους που απέκτησε αυτό τον τίτλο. Το 2006 επισκέφθηκε τον ναό ο βασιλιάς της Ισπανίας Χουάν Κάρλος Α΄ με τη σύζυγό του Σοφία.

Από το 2014 το ιερό στεγάζει ένα αντίγραφο της Ιεράς Σινδόνης του Τορίνο. Θεωρείται το πλέον ακριβές στον κόσμο αντίγραφο της Σινδόνης.

Αντίγραφο της Ιεράς Σινδόνης του Τορίνο

Παραπομπές
----------

1. ↑  «Estatutos Oficiales de la Esclavitud del Santísimo Cristo de La Laguna» (PDF). Αρχειοθετήθηκε από το πρωτότυπο (PDF) στις 5 Ιανουαρίου 2009. Ανακτήθηκε στις 5 Ιανουαρίου 2009.
2. ↑  «La Iglesia del Cristo de La Laguna albergará una copia de la Sábana Santa». Αρχειοθετήθηκε από το πρωτότυπο στις 5 Δεκεμβρίου 2020. Ανακτήθηκε στις 18 Αυγούστου 2014.

Σύνδεσμοι
---------

* Real, Pontificia y Venerable Esclavitud del Santísimo Cristo de La Laguna.
* Real Santuario del Cristo de La Laguna, Página de Turismo de Tenerife
Ο **Βλαντίμιρ Γιαροσλάβιτς**, ρωσ. Владимир Ярославич (1020 - 4 Οκτωβρίου 1052) από τον Οίκο των Ρουρικιδών-Γαλικίας ήταν πρίγκιπας τού Νόβγκοροντ (1036-52).

Βιογραφία
---------

Ήταν γιος του Γιαροσλάβ Α΄ του Σοφού, πρίγκιπα του Νόβγκοροντ και της Ίνγκεγκερντ των Μούνσο, κόρης του Όλαφ Σκότκονουνγκ της Σουηδίας.

Στις υποθέσεις του κράτους υποβοηθείτο από τον βοεβόδα Βισάτα και τον Λούκα Ζιντιάτα επίσκοπο του μεγάλου Νόβγκοροντ. Το 1042 ο Βλαντίμιρ ίσως ήταν σε διαμάχη με τους Φινλανδούς, σύμφωνα με μερικές ερμηνείες είχε κάνει ακόμη και εκστρατεία εναντίον τους. Το επόμενο έτος οδήγησε τον Ρωσικό στρατό, μαζί με τον Χάραλντ Γ΄ της Νορβηγίας, εναντίον του Κωνσταντίνου Θ΄ Μονομάχου Αυτοκράτορα των Ρωμαίων. Απεβίωσε δύο έτη πριν τον πατέρα του, ο οποίος τον ενταφίασε στον καθεδρικό της Αγίας Σοφίας, που είχε ο Βλαντίμιρ κτίσει στο Νόβγκοροντ. Η σαρκοφάγος του βρίσκεται σε μία κόγχη στη νότια πλευρά του κυρίου ναού: στον τοίχο υπάρχει μία νωπογραφία των αρχών τού 20ου αιώνα και στην κορυφή της σαρκοφάγου εικόνα τού Βλαντίμιρ.

Δεν γνωρίζουμε από τι απεβίωσε, όμως ο γιος του, ο Ροστισλάβ και οι απόγονοι αυτού ήταν σε εχθρικές σχέσεις με τους απογόνους τριών αδελφών τού Βλαντίμιρ: του Ιζιασλάβ Α΄, του Σβιατοσλάβ Β΄ και του Βσέβολοντ Α΄. Και οι τρεις τους στέφθηκαν στο Κίεβο. Οι άλλοι δύο αδελφοί, ο Ιγκόρ και ο Βιατσεσλάβ, απεβίωσαν λίγο μετά τα είκοσι έτη τους. Ο Βισάτα του Νόβγκοροντ έδωσε την υποστήριξή του στον Ροστισλάβ στον αγώνα του εναντίον της τριανδρίας.

Ο Ροστισλάβ δεν είχε γαίες και υφάρπαξε την διακυβέρνηση τού Τμουταρακάν. Οι απόγονοί του εκτοπίστηκαν από τους θείους τους και χαρακτηρίστηκαν ως izgoi (εξαιρετέοι της διαδοχής), αλλά βαθμιαία κατάφεραν να εγκατασταθούν στη Γαλικία και να την κυβερνήσουν ως το 1122, οπότε ο κλάδος τους εξέλιπε.

Οικογένεια
----------

Νυμφεύτηκε την Άννα και είχε τέκνο:

* Ροστισλάβ 1038-1066, πρίγκιπας του Τμουταρακάν, Ροστόβ, Βολίν.

Παραπομπές
----------

1. ↑  pantheon.world/profile/person/Vladimir\_of\_Novgorod.

Πηγές
-----

* Volkoff, Vladimir. Vladimir, the Russian Viking. Overlook Press, 1985.
* Γιαροπόλκ.
Ο **Βασίλειος Παν. Κορφιωτάκης** (21 Δεκεμβρίου 1899 - 4 Ιουλίου 1983) ήταν Έλληνας νομάρχης και διοικητής του Αγίου Όρους.

Βιογραφία
---------

Γεννήθηκε στην Πάτρα και αναγορεύτηκε διδάκτωρ της Νομικής Σχολής του Πανεπιστημίου των Αθηνών. Σπούδασε επίσης Πολιτικές επιστήμες στη Βιέννη.

Από τον Απρίλιο του 1936 ως τον Φεβρουάριο του 1938 ήταν Νομάρχης Χαλκιδικής (διορισμένος). Στη συνέχεια (Αύγουστος 1941) διορίστηκε Πολιτικός διοικητής του Αγίου Όρους και παρέμεινε διοικητής ως τον Φεβρουάριο του 1943, οπότε εξαναγκάστηκε σε παραίτηση λόγω της αντίθεσής του προς τα συμφέροντα των σλαβόφωνων μοναστηριών. Το 1951 ανέλαβε γενικός γραμματέας του Υπουργείου Εσωτερικών και αργότερα αντιπρόεδρος του Ανωτάτου Συμβουλίου Δημοσίων Υπηρεσιών.

Πέθανε το 1983 και κηδεύτηκε στις 5 Ιουλίου από το Πρώτο Νεκροταφείο Αθηνών.

Παραπομπές
----------

1. ↑  Ελληνικόν who's who, Εκδοτικός Οργανισμός Ελληνικών who's who 1965, σελ. 271.
2. 1 2  Περιοδικό Πολύγυρος, έκδοση Λαογραφικού Ομίλου Πολυγύρου, σελ. 20.
3. ↑  Εγκυκλοπαίδεια Υδρία, τ. 34, σελ. 239.
4. ↑  Τα Νέα, 5-7-1983, σελ. 14.
Ο Νίκος Μπεργελές, γεννηθής το 1946 στην Αθήνα από γονείς Αρκάδες, είναι πρώην αθλητής και προπονητής της πετοσφαίρισης. Μεγάλωσε στη συνοικία της Γούβας.

Καριέρα
-------

Το 1963 αποκτήθηκε από τον Παναθηναϊκό όπου ήδη αγωνιζόταν ο αδερφός του Ανδρέας Μπεργελές και σχημάτισαν ένα ισχυρό δίδυμο. Αγωνίστηκε στον Παναθηναϊκό στη θέση του κεντρικού έως το 1977 και κατέκτησε 9 Πρωταθλήματα Ελλάδας (1965, 1966, 1967, 1970, 1971, 1972, 1973, 1975, 1977).

Από το 1977 έως το 1979 ανέλαβε τη θέση του προπονητή της ανδρικής ομάδας βόλεϊ του Παναθηναϊκού τερματίζοντας και τις 2 χρονιές στη δεύτερη θέση του πρωταθλήματος. Η παρουσία του στον Παναθηναϊκό ήταν πολυδιάστατη καθώς την περίοδο 1974-75 όταν ήταν αθλητής της ομάδας βόλεϊ του ΠΑΟ ανέλαβε και την τεχνική ηγεσία της γυναικείας ομάδας αντικαθιστώντας το Σάβα Γκροζντάνοβιτς. Παρέμεινε στη θέση του έως το 1978 όντας προπονητής και της ανδρικής και της γυναικείας ομάδας βόλεϊ του ΠΑΟ. Κατέκτησε με το γυναικείο τμήμα 2 Πρωταθλήματα Ελλάδας (1977, 1978) και 3 Πρωταθλήματα Κέντρου (1976, 1977, 1978).

Τίτλοι
------

* Ως αθλητής:
	+ 9 Πρωταθλήματα Ελλάδας: 1965, 1966, 1967, 1970, 1971, 1972, 1973, 1975, 1977
* Ως προπονητής:
	+ 2 Πρωταθλήματα Ελλάδας Γυναικών: 1977, 1978
	+ 3 Πρωταθλήματα Κέντρου Γυναικών: 1976, 1977, 1978

Παραπομπές
----------

1. 1 2  www.volleyplanet.gr/article/21993/.
2. ↑  volleyplanet.gr - Στον Νίκο Μπεργελέ το βραβείο "Μιχάλης Μαστρανδρέας"
3. ↑  Γ.Σ. Αρίων Αγίου Αρτεμίου - Νίκος Μπεργελές: Ένας δάσκαλος του αθλητισμού
4. ↑  Εφημερίδα Η Πράσινη, 3 Ιουλίου 2009, 200+1 Μεγάλοι Παναθηναϊκοί του Αιώνα, σελ 16
Το **«Ένας αετός καθότανε»** (**«Ένας αϊτός καθότανε»**) ή απλά **«Ένας αετός»** (**«Ένας αϊτός»**) είναι ελληνικό παραδοσιακό δημοτικό τραγούδι που χορεύεται ως τσάμικο. Έχει ερμηνευτεί από πολλούς τραγουδιστές μεταξύ των οποίων ο Τάκης Καρναβάς, ο Γιώργος Παπασιδέρης, ο Γιάννης Κωνσταντίνου, ο Γιώργος Μεϊντανάς, ο Ανδρέας Τσαούσης, ο Βαγγέλης Περπινιάδης και ο Αλκίνοος Ιωαννίδης.

Άξια αναφοράς η αυθεντικότατη και παλιότερη ηχογραφημένη ερμηνεία του τραγουδιού από τον Αντώνη Νταλγκά (στο βιολί ο Δ. Σέμσης) το 1928.

Εξωτερικοί σύνδεσμοι
--------------------

* Stixoi.info, Ένας αϊτός
* Η παρτιτούρα και οι στίχοι του τραγουδιού

Παραπομπές
----------

1. ↑  «rebetiko.sealabs.net». *Ένας αετός - 1928 - rebetiko.sealabs.net*. Ανακτήθηκε στις 26 Μαΐου 2016.
Η **Άιν Ίσσα** (αραβικά: عين عيسى, που σημαίνει *Πηγή του Ιησού*· κουρδικά: بۆزانێ Bozanê‎) είναι πόλη στο Διαμέρισμα Τελ Αμπιάντ του Κυβερνείου Αρ-Ράκκα στη Συρία. Βρίσκεται στο ήμισυ της απόστασης μεταξύ της παραμεθόριας πόλης των συριοτουρκικών συνόρων, Τελ Αμπιάντ, και της περιφερειακής πρωτεύουσας Ράκκα.

Σύμφωνα με την απογραφή του 2004, η πόλη έχει πληθυσμό 6.730 κατοίκους, ενώ ο ναχιγές 40.912.

Παραπομπές
----------

1. ↑  «2004 Census Data for *Ayn Issa nahiyah*» (στα Αραβικά). Syrian Central Bureau of Statistics. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 15 Οκτωβρίου 2015.  Επίσης διαθέσιμο στα αγγλικά:
«2004 Census Data». UN OCHA. Ανακτήθηκε στις 15 Οκτωβρίου 2015.
Συντεταγμένες: 17°48′S 178°0′E﻿ / ﻿17.800°S 178.000°E﻿ / -17.800; 178.000

Το **Βίτι Λέβου** είναι το μεγαλύτερο νησί της Δημοκρατίας των Φίτζι. Σε αυτό βρίσκεται η πρωτεύουσα των Φίτζι, Σούβα, και η πλειοψηφία του πληθυσμού των Φίτζι.

Γεωγραφία
---------

Το Βίτι Λέβου είναι το μεγαλύτερο νησί της Δημοκρατίας των Φίτζι, στο οποίο κατοικεί το 70% του πληθυσμού (περίπου 600.000 άτομα) και είναι το κέντρο του αρχιπελάγους των Φίτζι. Έχει μήκος 146 χιλιόμετρα και πλάτος 106 χιλιόμετρα, και έχει έκταση 10.388 τετραγωνικά χιλιόμετρα. Οι σεισμοί και οι ηφαιστειακές εκρήξεις διαμόρφωσαν το κάπως τραχύ έδαφος του νησιού, το οποίο χωρίζεται περίπου στη μέση από μια οροσειρά που εκτείνεται από βορρά προς νότο. Το κέντρο του νησιού είναι δασώδες και περιλαμβάνει την υψηλότερη κορυφή του έθνους, το Όρος Τομανίβι (παλιότερα γνωστό ως Όρος Βικτώρια), το οποίο ανέρχεται στα 1.324 μέτρα.

Η ανατολική πλευρά του νησιού δέχεται έντονες βροχοπτώσεις, ιδιαίτερα στα βουνά και εκεί βρίσκονται τα τροπικά υγρά δάση των Φίτζι. Η δυτική πλευρά (που στην καθομιλουμένη ονομάζεται «καυτή δύση») είναι αισθητά πιο ξηρή και εκεί βρίσκονται τα τροπικά ξηρά δάση των Φίτζι. Το νησί Βίτι Λέβου είναι το μοναδικό γνωστό μέρος στο οποίο ζει ένα από τα μεγαλύτερα έντομα στον κόσμο, το γιγαντιαίο μακρυκέρατο σκαθάρι των Φίτζι.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Viti Levu στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νησιά των Φίτζι Σημαία των Φίτζι |
| --- |
|  |
| Κύρια Νησιά | 
* Βανούα Λέβου
* Βίτι Λέβου
 |  |
|  |
| Άλλα Μεγάλα Νησιά | 
* Καντάβου
* Κόρο
* Νγκάου
* Οβαλάου
* Ταβεούνι
 |
|  |
| Δευτερεύοντα νησιά | 
* Βανούα Μπαλάβου
* Λακέμπα
* Μοάλα
* Ράμπι
 |
|  |
| Σημαντικά Απομακρυσμένα Νησιά | 
* Ύφαλος Κόνγουεϊ
* Ροτούμα
 |
|  |
| Αρχιπελάγη | 
* Βανούα Λέβου
* Βίτι Λέβου
* Γιασάουα
* Καντάβου
* Λάου
* Λομαϊβίτι
* Μαμανούκα
* Μοάλα
* Ρίνγκολντ
* Ροτούμα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 234645343
* LCCN: sh85144016
* GND: 4191766-2

 |

 |
Το **Άιλαντ Λέικ** (αγγλικά Island Lake) είναι οικισμός στο μη οργανωμένο βόρειο τμήμα του Διαμερίσματος Αλγκόμα στο βορειοανατολικό Οντάριο του Καναδά. Είναι μέρος του διοικητικού συμβουλίου των τοπικών υπηρεσιών Όουερες και απέχει περίπου 5 χιλιόμετρα βορειοανατολικά της κοινότητας Χέιντεν στον Αυτοκινητόδρομο 17 του Οντάριο. Ο οικισμός βρίσκεται στη διασταύρωση του Αυτοκινητοδρόμου 552 και του Αυτοκινητοδρόμου 556, ενώ ο Κεντρικός Σιδηρόδρομος Αλγκόμα περνά δια μέσου της κοινότητας. Το Άιλαντ Λέικ βρίσκεται στις όχθες των λιμνών Άππερ Άιλαντ και Λόουερ Άιλαντ.

Ο Αυτοκινητόδρομος 556 στο Άιλαντ Λέικ

Παραπομπές
----------

* «Topographic Map sheet 41K9». *Atlas of Canada*. Natural Resources Canada. 4 Φεβρουαρίου 2010. Αρχειοθετήθηκε από το πρωτότυπο στις 3 Αυγούστου 2010. Ανακτήθηκε στις 24 Ιουλίου 2010.
Στην ελληνική μυθολογία η **Άιδος κυνή** ή **Άιδος κυνέη** ήταν η περικεφαλαία του θεού του Κάτω Κόσμου Ά(ι)δη ή Πλούτωνα. Κατασκευάστηκε από τους Κύκλωπες και είχε τη θαυματουργό ιδιότητα να καθιστά αόρατο όποιον τη φορούσε. Εκτός από τον Πλούτωνα, σε διάφορους μύθους αναφέρεται ότι τη χρησιμοποίησαν περιστασιακά και άλλοι θεοί, όπως ο θεός Ερμής, που φόρεσε την εξαιρετική αυτή περικεφαλαία προκειμένου να σκοτώσει τον Τιτάνα Ιππόλυτο. Ακόμα και θνητοί ήρωες αναφέρεται πως φόρεσαν την κυνή για να γίνουν αόρατοι και να μπορέσουν έτσι να επιτελέσουν ευκολότερα τα κατορθώματά τους. Χαρακτηριστικό παράδειγμα των τελευταίων είναι ο Περσέας. Παρά την ευρεία αυτή χρήση πάντως, η Άιδος κυνή δεν έπαψε ποτέ να αποτελεί σύμβολο του Πλούτωνα.

Οι ερμηνευτές των αρχαίων μύθων πιστεύουν στην πλειονότητά τους ότι η κυνή συμβόλιζε το αόρατο των θεών γενικώς. Σύμφωνα με μια άλλη εκδοχή, οι αρχαίοι φαντάζονταν τον θάνατο σαν μια θεϊκή δύναμη που πλησιάζει αόρατη τον άνθρωπο και του παίρνει τη ζωή.

Μεγάλη αναλογία παρουσιάζει η αρχαία ελληνική μυθική κυνή με μυθολογίες αρκετών άλλων λαών. Αλλά και σε θρύλους του νεότερου ελληνισμού (λαογραφικούς) οι Καλικάντζαροι γίνονται αόρατοι όταν φορούν τη μαγική τους σκούφια. ενώ και πολλοί ήρωες παραμυθιών χρησιμοποιούν καλύμματα του κεφαλιού για να γίνονται αόρατοι και να επιτυγχάνουν έτσι ευκολότερα τους όποιους σκοπούς τους.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 669
Η **Βίνιτσα** (σλαβομακεδονικά: Виница‎ /ˈvinitsa/ ( ακούστε)) είναι πόλη στη Βόρεια Μακεδονία, στην Ανατολική Στατιστική Περιφέρεια της χώρας. Η πόλη Βίνιτσα είναι η έδρα του Δήμου Βίνιτσα. Κατά την απογραφή του 2002, η πόλη είχε 10.863 κατοίκους.

Η πόλη βρίσκεται κάτω από το Όρος Πλατσκόβιτσα, στο νοτιοανατολικό τμήμα της Κοιλάδας Κότσανη. Δύο ποτάμια ρέουν μέσα από την πόλη, ο Βίνιτσκα και ο Γκράντετσκα. Η πόλη είναι γνωστή για το ιστορικό ρωμαϊκό φρούριό της, το Βίνιτσκο Κάλε, το οποίο βρίσκεται σε ένα λόφο με θέα στη σύγχρονη πόλη.

Παραπομπές
----------

1. ↑  Απογραφή του 2002[*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Vinica, North Macedonia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145584975
* LCCN: n96040978
* NKC: ge750357

 |

 |
Το **νεοκλασσικό μέταλ** είναι είδος της χέβι μέταλ μουσικής, το οποίο έχει επηρεαστεί έντονα από τη κλασσική μουσική και συνήθως περιέχει πολύ τεχνικό παίξιμο, αποτελούμενη από στοιχεία που έχει δανειστεί από την κλασική μέταλ και τη σπιντ μέταλ. Ο Ρίτσι Μπλάκμορ των Deep Purple ήταν πρωτοπόρος του είδους συγχωνεύοντας κλασσικές μελωδίες και μπλουζ ροκ. Αργότερα, ο Ίνγκβεϊ Μάλμστην έγινε ένας από τους σημαντικότερους μουσικούς του υποείδους, συνεισφέροντας στην ανάπτυξη του στην δεκαετία του 1980. Άλλοι σημαντικοί παίχτες είναι ο Ράντι Ρόουντς, ο Τζον Πετρούτσι, ο Τζέισον Μπέκερ, ο Τόνι ΜακΑλπάιν και άλλοι

Νεοκλασικό μέταλ

Πηγές
-----

1. 1 2 3  Stephan Forté, "Metal néoclassique" in *Guitarist Magazine Pedago*, Hors Série #29, "Les secrets du metal- Etudes de Style", March 2009, pp.14–15.
2. ↑  Farley, Helen (2013). «Demons, The Occult Devils and Witches: in Heavy Metal Music». Στο: Bayer, Gerd. *Heavy Metal Music in Britain*. Ashgate Publishing. σελίδες 80–81. ISBN 978-1-409493853.
3. ↑
4. ↑  Wolf Hoffmann

  


|  |  |  |  |  |
| --- | --- | --- | --- | --- |
| 

| π • σ • ε
Heavy metal |
| --- |
|  |
| Είδη | 
* Alternative metal
* Black metal
* Christian metal
* Crossover thrash
* Death metal
* Depressive Suicidal Black metal
* Djent
* Doom metal
* Extreme Metal
* Folk metal
* Glam Metal
* Gothic metal
* Grindcore
* Groove metal
* Industrial metal
* National Socialist black metal
* New Wave of British Heavy Metal
* New Wave of American Heavy Metal
* Mathcore
* Metalcore
* Nu metal
* Power metal
* Progressive metal
* Stoner Metal
* Speed metal
* Swedish death metal
* Symphonic metal
* Thrash metal
* Traditional heavy metal
* Viking metal
 |

 |
Νάπαλμ εκρήγνυται μετά από άσκηση αεροβομβαρδισμού.
Η **ναπάλμ** είναι εμπρηστικό όπλο που αποτελείται από έναν παράγοντα αύξησης ιξώδους και πετρέλαιο ή παρόμοιο καύσιμο. Αρχικά χρησιμοποιήθηκε ως εμπρηστικός μηχανισμός και αργότερα ως όπλο κατά προσωπικού, καθώς το εύφλεκτο υλικό που περιέχει κολλάει στο δέρμα και προκαλεί σοβαρά εγκαύματα όταν καίγεται. Οι ναπάλμ αναπτύχθηκαν το 1942 σε ένα μυστικό εργαστήριο στο πανεπιστήμιο του Χάρβαρντ, από μια ομάδα με επικεφαλής τον χημικό Λούις Φίσερ. Χρησιμοποιήθηκαν για πρώτη φορά στο ευρωπαϊκό θέατρο του Β΄ Παγκόσμιου Πολέμου. Χρησιμοποιήθηκαν επίσης εκτεταμένα στον ελληνικό εμφύλιο, στον πόλεμο της Κορέας και στον πόλεμο του Βιετνάμ.

Ο όρος «ναπάλμ» προκύπτει από το συνδυασμό των ονομάτων δύο συστατικών του παράγοντα αύξησης ιξώδους, των συγκαταβυθισμένων αλάτων των αργιλίου του **να**φθενικού και του **παλμ**ιτικού οξέως. Η ναπάλμ Β είναι μια πιο σύγχρονη μορφή της ναπάλμ, αλλά με διαφορετική χημική σύνθεση, ωστόσο αναφέρεται επίσης ως ναπάλμ.

Παραπομπές
----------

1. ↑  Robert M. Neer (4 Απριλίου 2013). «Napalm: An American Biography». *Nature 496*.
2. ↑  «Oxford Dictionaries - napalm: definition of napalm». Αρχειοθετήθηκε από το πρωτότυπο στις 26 Αυγούστου 2013. Ανακτήθηκε στις 2 Οκτωβρίου 2014.
3. ↑  Καταχώρηση στο Globalsecurity.org

Εξωτερικοί σύνδεσμοι
--------------------

* Πολυμέσα σχετικά με το θέμα  Napalm στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4613348-3

 |

 |
Ο **Βονιφάτιος Α΄** (απεβ. το 823) από τον Οίκο των Βονιφατιδών, διορίστηκε κυβερνήτης της Ιταλίας από τον Καρλομάγνο μετά το τέλος του βασιλιά Πεπίνου. Ήταν κόμης και δούκας της Λούκα και μερικές φορές θεωρείται ο πρώτος μάργραβος της Τοσκάνης λόγω των διαφόρων κομητειών που συγκέντρωσε: Πίζας, Πιστόιας, Βολτέρρας και Λούνι. Μαρτυρείται για πρώτη φορά τον Μάρτιο του 812.

Άφησε έναν γιο, τον Βονιφάτιο Β΄, ο οποίος έγινε μάργραβος της Τοσκάνης και έναν άλλον ονόματι Μπέραρντ, ο οποίος βοήθησε τον αδελφό του στην υπεράσπιση της Κορσικής. Η μοναχοκόρη του Ριχίλντα, έγινε ηγουμένη των Σάνκτι Βενεντέτο ε Σκολάστικα στη Λούκα.

Γενεαλογία των Βονιφατιδών
--------------------------

|  |
| --- |
| Βονιφάτιος Α΄μάργραβος της Τοσκάνης |
|
|  |  |  |  |
|
| Βονιφάτιος Β΄μάργραβος της Τοσκάνης |
|
|  |  |  |  |
|
| Αδαλβέρτος Α΄μάργραβος της Τοσκάνης |
|
|  |  |  |  |
|
| Αδαλβέρτος Β΄μάργαρβος της Τσοκάνηςσύζ. Μπέρτα των Καρολιδών |
|
|  |  |  |  |  |  |  |  |  |
|  |  |  |  |  |
| Γουίδωνμάργραβος της Τοσκάνηςσύζ. Μαροζία |  | Λαμβέρτοςμάργραβος της Τοσκάνης |
|

Πηγές
-----

* Γουίκαμ, Κρις. *Early Medieval Italy: Central Power and Local Society 400-1000*. MacMillan Press: 1981.
* *Dizionario Biografico degli Italiani*.

Παραπομπές σε πηγές
-------------------
Η **Νεολαία Χίτλερ** ή **Χιτλερική Νεολαία** (γερμ.: ***Hitler-Jugend*** (βοήθεια·πολυμέσα), αρχικά *HJ*), ονομαζόταν το σκέλος του Εθνικοσοσιαλιστικού Γερμανικού Εργατικού Κόμματος στο οποίο συμμετείχαν παιδιά και νέοι ηλικίας 10 έως 18 χρονών. Ιδρύθηκε το 1922 και το 1926 πήρε το όνομα "Hitler-Jugend, Bund deutscher Arbeiterjugend" - «Χιτλερική Νεολαία, Ένωση Νεολαίων Γερμανών εργατών».
To 1923 η Χιτλερική Νεολαία αριθμούσε 1.000 περίπου μέλη. Πέντε χρόνια αργότερα, τα μέλη της έφτασαν τα 25.000. Μέχρι το τέλος του 1932 (μερικές εβδομάδες πριν το Κόμμα έρθει στην εξουσία) τα μέλη της ανέρχονταν σε 107.956. Στο τέλος του 1933, η Χιτλερική Νεολαία έφτασε τα 2.300.000 μέλη. Αρχηγός της οργάνωσης ήταν, αρχικά, ο Μπάλντουρ φον Σίραχ (Baldur von Schirach) τον οποίο διαδέχτηκε, το 1940, ο Άρτουρ Άξμαν (Artur Axmann).
Από το 1933 μέχρι και το τέλος της το 1945 ήταν η μόνιμη νόμιμη οργάνωση νεολαίας στη Γερμανία ενώ κατά τα χρόνια του Β' Παγκοσμίου Πολέμου διεύρυνε τη δράση της, αναλαμβάνοντας και παραστρατιωτικές επιχειρήσεις. Χωριζόταν ανάλογα με την ηλικία και το φύλο σε: «οργάνωση παίδων από 10 έως 14 ετών», «νέων από 14 έως 18 ετών» και «κορασίδων από 10 έως 21 ετών».
Με το τέλος του καθεστώτος, η οργάνωση έπαψε να υφίσταται, και στις 10 Οκτωβρίου 1945 τέθηκε - μαζί με τις υπόλοιπες ναζιστικές οργανώσεις - εκτός νόμου, από το Συμμαχικό Συμβούλιο Ελέγχου.

Πηγές
-----

* Jean-Denis Lepage: "Hitler Youth, 1922–1945: An Illustrated History", 2008

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νεολαία Χίτλερ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128382645
* LCCN: n80152839
* ISNI: 0000 0001 1010 3191
* GND: 31334-8
* SUDOC: 027296621
* NKC: kn20020322982

 |

 |
Η θέση του Ήλιου μέσα στον Γαλαξία, με τις τιμές των γαλαξιακών συντεταγμένων
Οι **γαλαξιακές συντεταγμένες** αποτελούν ομώνυμο σύστημα συντεταγμένων που επινοήθηκε για προβλήματα θέσεως και δομής που αφορούν τον Γαλαξία, εξ ου και η ονομασία τους.

Για τον προσδιορισμό αυτών των συντεταγμένων οι αστρονόμοι εισήγαγαν την έννοια του γαλαξιακού ισημερινού, ενός κύκλου που περιβάλει την ουράνια σφαίρα και από της θέσης του Ηλίου διαιρεί στα δύο τη γαλαξιακή ζώνη, δημιουργώντας έτσι τους Βόρειο και Νότιο γαλαξιακούς Πόλους.  

Οι γαλαξιακές συντεταγμένες είναι το "γαλαξιακό μήκος" (λγαλ) και το "γαλαξιακό πλάτος" (φγαλ), που ορίζονται ως ακολούθως:

Γαλαξιακό μήκος
---------------

Το **γαλαξιακό μήκος** **λγαλ** είναι η γωνία η οποία μετριέται από ένα ορισμένο σημείο του Τοξότη στη διεύθυνση του πυρήνα του γαλαξία όπου και θεωρείται θετικό προς τη διεύθυνση του Βορρά του Ουρανού (σε αυξανόμενη απόκλιση).

Οριζόντιο πανόραμα του Γαλαξία

Γαλαξιακό πλάτος
----------------

Μέτρηση των λγαλ άνω, και φγαλ κάτω
Το **γαλαξιακό πλάτος**, **φγαλ** είναι η γωνία η οποία μετριέται από το γαλαξιακό ισημερινό όπου και θεωρείται θετική προς τον Βόρειο γαλαξιακό Πόλο, που βρίσκεται στη διεύθυνση του Κόμη Βερενίκης.

### Δείτε επίσης

|  |  |
| --- | --- |
| εικονίδιο Αστρονομία | Πύλη Αστρονομία |

* Ουράνιες συντεταγμένες
* Τοπικές συντεταγμένες ή **οριζόντιες συντεταγμένες**.
* Γεωγραφικές συντεταγμένες

Εξωτερικοί σύνδεσμοι
--------------------

* Ουράνιες / Γαλαξιακές συντεταγμένες, Εργαλείο μετατροπής.
* Γαλαξιακές συντεταγμένες, από την Internet Encyclopedia of Science
* Universal μετατροπές
* Αστρονομία: Γαλαξιακές συντεταγμένες, - Πανεπιστήμιο του St Andrews Αρχειοθετήθηκε 2012-09-10 στο Wayback Machine.
* Αστρικός χάρτης στην Γαλαξιακή Προοπτική
* Ένας Άτλας του Σύμπαντος
Ο **Βαλεντίν Αλεξάντροβιτς Κανγκελάρι** (*Валентин Александрович Кангелари*, στα ελληνικά **Βαλεντίνος Καγγελάρης**) (1883-1938), ήταν Σοβιετικός στρατιωτικός γιατρός και πολιτικός ηγέτης ελληνικής καταγωγής. Πρώτος από τα τρία παιδιά της Ελληνίδας Αλεξάνδρας Καγγελάρη και σχισματικού παλαιοτελετηστή (раскольник старообрядческой) Κοζάκου από το Κουμπάν, έλαβε (ως νομικά εξώγαμος) το επώνυμο της μητέρας του, η οποία είχε γεννηθεί το 1858 στα Αλευράτα της Σάμης, στην Κεφαλονιά..

Βιογραφία
---------

Γεννήθηκε το 1883 στο Κερτς της Κριμαίας. Έζησε τα παιδικά του χρόνια στο Μπιέλγκοροντ και σπούδασε ιατρική στο πανεπιστήμιο του Χαρκόβου από το οποίο αποφοίτησε το 1910. Μετέσχε του Α' Παγκοσμίου Πολέμου και διακρίθηκε στο Ρωσικό Εμφύλιο Πόλεμο. Έγινε μέλος του Κομμουνιστικού Κόμματος (Μπολσεβίκων) το 1917. Αρχηγός αντάρτικης ομάδας στο Ομσκ (1918), ανέλαβε τη διοίκηση του συντάγματος πεζικού «Καμισλόφσκυ» και φοίτησε στη Στρατιωτική Ακαδημία του Κόκκινου Στρατού (1918-1921). Διορίστηκε αρχηγός της κατασκοπείας στο Σμολένσκ (1919), διοικητής της 10ης μεραρχίας πεζικού (1920) και διακρίθηκε στην καταστολή της ανταρσίας της Κρονστάνδης (1921). Διετέλεσε επιτελάρχης των μυστικών υπηρεσιών του Κόκκινου Στρατού (1921-1923), ανέλαβε την εκτέλεση μυστικής αποστολής στη Γερμανία (1923-1925), διοργάνωσε ως στρατιωτικός σύμβουλος τον εθνικό στρατό της Μογγολίας και ανέλαβε την αρχηγεία του γενικού επιτελείου της (1925-1927). Το 1928 ανέλαβε υπαρχηγός του επιτελείου της στρατιάς του Καυκάσου και διευθυντής εκπαίδευσης στη Στρατιωτική Ακαδημία «Φρούνζε». Το 1930 διορίστηκε στρατιωτικός διοικητής και πολιτικός επίτροπος της Στρατιωτικής Ιατρικής Ακαδημίας του Κόκκινου Στρατού και αργότερα πρώτος αναπληρωτής λαϊκός κομισάριος για την Υγεία στη Ρωσική ΣΟΣΔ (1934) και την Σοβιετική Ένωση (1936) και προήχθη στο βαθμό του αντιστρατήγου υγειονομικού (Корвоенврач). Το 1937 εξελέγη αντιπρόσωπος στο 17ο Έκτακτο Πανρωσικό Κογκρέσο του ΚΚΣΕ και το 1935-37 διετέλεσε μέλος της Πανρωσικής Κεντρικής Εκτελεστικής Επιτροπής.

Σύλληψη, εκτέλεση και αποκατάσταση
----------------------------------

Κατά την εποχή της Μεγάλης Εκκαθάρισης, συνελήφθη και καταδικάστηκε σε θάνατο το 1937. Εκτελέστηκε το 1938 και αποκαταστάθηκε κατά την αποσταλινοποίηση το 1956.

Τιμητικές Διακρίσεις
--------------------

Παράσημο της Κόκκινης Σημαίας (δις)

Ενδεικτική Βιβλιογραφία
-----------------------

* Π.Δ.Καγκελάρη: "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4
* Παναγιώτης Δ. Καγκελάρης: "Βαλεντίνος Α. Καγγελάρης (1883-1938) - Ένας Σοβιετικός ήρωας με κεφαλονίτικες ρίζες", Η Κεφαλονίτικη Πρόοδος, περίοδος Β', τ.6, Αθήνα 2013

Παραπομπές
----------

1. ↑  Καγκελάρη Ιστορία: σελ.296-304, 412 και V
2. ↑  Καγκελάρη Βαλεντίνος: σελ.19-22
3. ↑  Επικρατέστερη ημερομηνία γεννήσεώς του θεωρείται η 28.7/9.8.1883
4. ↑  Η σύλληψή του έγινε την 17.7.1937. Δεν είναι γνωστή η ακριβής ημερομηνία εκτέλεσής του: Κατά μια εκδοχή εθεάθη τον Ιανουάριο του 1938, ενώ κατά άλλη εκτελέστηκε την 27.11.1937. Αποκαταστάθηκε την 15.9.1956

Εξωτερικοί Σύνδεσμοι
--------------------

* Οικογένεια Καγγελάρη - Ιστορία και Γενεαλογία
Ο **Βλαντιβόι**, τσεχικά Vladivoj (π. 981 - Ιανουάριος 1003) από τον Οίκο των Πιαστ ήταν δούκας της Βοημίας (1002-03).

Βιογραφία
---------

Ήταν ο δευτερότοκος γιος τού Μιέσκο Α΄ δούκα της Πολωνίας και της Ντουμπράβκας των Πρεμυσλιδών, κόρης τού Μπολεσλάου Α΄ δούκα της Βοημίας. Αν πατέρας του δεν ήταν ο Μιέσκο Α΄, τότε θα ήταν ένας μακρινός συγγενής της Ντουμπράβκας.

Ο ανιψιός της Ντουμπράβκας, ο Μπολέσλαος Γ΄ δούκας της Βοημίας εκτοπίστηκε κατά την εξέγερση τού Οίκου των Βρσόβτσι και τότε οι Βοημοί ευγενείς ανακήρυξαν τον εξάδελφό του Βλαντιβόι, που πριν βρισκόταν στην Πολωνία, δούκα το 1002. Ο Τσέχος ιστορικός Ντουσάν Τρέστικ γράφει, ότι ο Βλαντιβόι ανέλαβε τη θέση με τη συνδρομή τού πρωτότοκου αδελφού του Μπολέσλαφ Α΄ τού *γενναίου* δούκα της Πολωνίας. Έπειτα από λίγο έλαβε και την υποστήριξη τού Ερρίκου Β΄ των Οθωνιδών της Γερμανίας, που τού παραχώρησε τη Βοημία ως φέουδο.

Λέγεται ότι ο Βλαντιβόι ήταν αλκοολικός και το ποτό μάλλον συνέβαλε στην κατάρρευση της υγείας του. Το 1003 απεβίωσε και ο Μπολέσλαφ Α΄ εισέβαλε στη Βοημία, όπου αποκατέστησε τον Μπολέσλαο Γ΄. Ο τελευταίος σκότωσε τότε πολλούς Βοημούς ευγενείς και διέταξε στο Βύσεχραντ τη σφαγή τού Οίκου των Βρσόβτσι, κάτι που επέφερε την εκτόπισή του και τη διαδοχή από τον αδελφό του Γιαρομίρ.

Πηγές
-----

* Berend, Urbańczyk & Wiszewski 2013, p. 142.

1. ↑  Ανακτήθηκε στις 23  Νοεμβρίου 2018.
2. ↑  p15003.htm#i150030.
3. ↑  Robert Bartlett, Marie Bláhová, Pavel Bolina, Milena Bravermanová, Eva Doležalová, Zdeněk Dragoun, Tomáš Durdík, Jan Frolík, Martin Gojda, David Kalhous, Jan Klápště, Jana Konvičná, Petr Kopal, Pavel Kouřil, Tomáš Krejčík, Jiří Kuthan, Karel Maráz, Anežka Merhautová, Zdeněk Měřínský, Martin Musílek, Zdeněk Petráň, Naďa Profantová, Jiří Sláma, Petr Sommer, Pavel Soukup, Jerzy Strzelczyk, Dušan Třeštík, Jan Zelenka, Josef Žemlička: «Přemyslovci. Budování českého státu» Nakladatelství Lidové noviny. 2009. σελ. 553. ISBN-13 978-80-7106-352-0.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Vladivoj, Duke of Bohemia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Νεολογισμός** (από το νέος + λόγος= λέξη, ομιλία) είναι μια λέξη, ένας όρος, ή μια φράση που έχουν δημιουργηθεί πρόσφατα - συχνά για να ενισχύσουν τις νέες έννοιες, για να συνθέσουν τις προϋπάρχουσες έννοιες, ή για να καταστήσουν τον παλαιότερο ήχο ορολογίας πιο σύγχρονο. 

Οι νεολογισμοί είναι ιδιαίτερα χρήσιμοι στον προσδιορισμό των εφευρέσεων, των νέων φαινομένων, ή των παλαιών ιδεών που έχουν πάρει ένα νέο πολιτιστικό πλαίσιο. Ο όρος «ηλεκτρονικό ταχυδρομείο», όπως χρησιμοποιείται σήμερα, αποτελεί παράδειγμα νεολογισμού. 

Οι νεολογισμοί είναι εξ ορισμού «νέοι», και αποδίδονται υπό αυτήν τη μορφή συχνά άμεσα σε ένα συγκεκριμένο άτομο, μια δημοσίευση, μια περίοδο ή ένα γεγονός. 

Ο όρος «νεολογισμός» ήταν ίδιος περίπου το 1800 έτσι για κάποιο χρόνο στις αρχές του 19ου αιώνα, η λέξη «νεολογισμός» ήταν η ίδια ένας νεολογισμός. 

Οι νεολογισμοί μπορούν επίσης να αναφερθούν σε μια υπάρχουσα λέξη ή μια φράση που έχει οριστεί μια νέα έννοια. 

Στην ψυχιατρική ο όρος χρησιμοποιείται για να περιγράψει τη δημιουργία των λέξεων που έχουν μόνο την έννοια στο πρόσωπο που τους χρησιμοποιεί, ανεξάρτητος από την κοινή έννοια χρήσης της. Θεωρείται κανονικός στα παιδιά, αλλά ένα σύμπτωμα της σκεπτόμενης αναταραχής ενδεικτικό μιας ψυχωτικής διανοητικής ασθένειας όπως η σχιζοφρένια στους ενηλίκους. 

Στη θεολογία ένας νεολογισμός είναι ένα σχετικά νέο δόγμα (παραδείγματος χάριν, ορθολογισμός). Από αυτή την άποψη, ένας νεολογιστής είναι καινοτόμος στον τομέα ενός συστήματος δόγματος ή πεποίθησης, και συχνά θεωρείται αιρετικός ή ανατρεπτικός από την επικρατούσα ιεροσύνη ή το θρησκευτικό όργανο.

Παραδείγματα νεολογισμών
------------------------

* Μηχατρονική
* Φεμιναζισμός

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85148117
* GND: 4041605-7
* BNF: cb11940166w (data)
* NDL: 00571027
* NKC: ph139212

 |

 |